3. ลักษณะการประกอบธุรกิจ

3.1 ประวัติความเป็นมา พัฒนาการ และการเปลี่ยนแปลงที่สำคัญ

ประวัติความเป็นมา

บริษัท ซีเอ็ดยูเคชั่น จำกัด (มหาชน) (SE-EDUCATION Public Company Limited)
ได้จดทะเบียนจัดตั้ง เมื่อวันที่ 10 ตุลาคม พ.ศ. 2517 ด้วยทุนจดทะเบียน 99,000 บาท
โดยมีวัตถุประสงค์หลักในการดำเนินธุรกิจที่เอื้ออำนวยต่อการศึกษาหาความรู้
เพื่อพัฒนาความรู้ความสามารถของคนไทย ในสาขาที่จำเป็นต่อการพัฒนาประเทศ
โดยกลุ่มผู้เริ่มก่อตั้งทั้งหมดประกอบด้วย วิศวกรไฟฟ้า 10 คน
ที่จบการศึกษาจากคณะวิศวกรรมศาสตร์ จุฬาลงกรณ์มหาวิทยาลัย
ซึ่งต่างก็เคยมีประสบการณ์ในการทำกิจกรรมเผยแพร่ความรู้ จากชุมนุมวิชาการ
คณะวิศวกรรมศาสตร์ จุฬาลงกรณ์มหาวิทยาลัย ในขณะที่เป็นนิสิตมาแล้ว
และตระหนักดีว่าประเทศไทยยังขาดแคลนการพัฒนาสื่อความรู้เชิงวิชาการอยู่มาก

การเปลี่ยนแปลงผู้ถือหุ้นรายใหญ่ (ข้อมูล ณ วันปิดสมุดทะเบียน)

+---------------------------+-------+----+-------+----+-------+----+
| รายชื่อผู้ถือหุ้น                | 2-ธ.  |    | 28-พ. |    | 28-พ. |    |
|                           | ค.-52 |    | ย.-51 |    | ย.-50 |    |
+---------------------------+-------+----+-------+----+-------+----+
|                           | จำ    | %  | จำ    | %  | จำ    | %  |
|                           | นวนหุ้น |    | นวนหุ้น |    | นวนหุ้น |    |
+---------------------------+-------+----+-------+----+-------+----+
| HSBC (SINGAPORE) NOMINEES | -     | -  | 43,00 | 1  | 40,50 | 1  |
| PTE LTD.                  |       |    | 0,000 | 3. | 0,000 | 2. |
|                           |       |    |       | 27 |       | 51 |
+---------------------------+-------+----+-------+----+-------+----+
| KBL EUROPEAN PRIVATE      | 50,00 | 1  | -     | -  | -     | -  |
| BANKERS S.A.              | 0,000 | 5. |       |    |       |    |
|                           |       | 44 |       |    |       |    |
+---------------------------+-------+----+-------+----+-------+----+
| บริษัท จีเอ็มเอ็ม แกรมมี่ จำกัด   | 42,42 | 1  | 42,42 | 1  | 42,42 | 1  |
| (มหาชน)                   | 2,200 | 3. | 2,200 | 3. | 2,200 | 3. |
|                           |       | 10 |       | 10 |       | 10 |
+---------------------------+-------+----+-------+----+-------+----+
| นายฤทธิ์ ธีระโกเมน           | 23,00 | 7. | 23,00 | 7. | 23,00 | 7. |
|                           | 8,782 | 10 | 8,782 | 10 | 8,782 | 11 |
+---------------------------+-------+----+-------+----+-------+----+
| นายพงษ์ศักดิ์ ศิวะภัทรกำพล      | 10,85 | 3. | 10,85 | 3. | 10,85 | 3. |
|                           | 0,842 | 35 | 0,842 | 35 | 0,842 | 35 |
+---------------------------+-------+----+-------+----+-------+----+
| บริษัท กรุงเทพประกันชีวิต จำกัด  | 10,76 | 3. | 10,76 | 3. | 10,29 | 3. |
| (มหาชน)                   | 4,500 | 32 | 4,500 | 32 | 0,000 | 18 |
+---------------------------+-------+----+-------+----+-------+----+
| หมายเหตุ : - HSBC          |       |    |       |    |       |    |
| (SINGAPORE) NOMINEES PTE  |       |    |       |    |       |    |
| LTD.และ KBL EUROPEAN      |       |    |       |    |       |    |
| PRIVATE BANKERS S.A.      |       |    |       |    |       |    |
| ถือหุ้นโดย Mr. Edward Philip |       |    |       |    |       |    |
| Burke                     |       |    |       |    |       |    |
|                           |       |    |       |    |       |    |
|   -                       |       |    |       |    |       |    |
|   ผู้ลงทุนสามาร              |       |    |       |    |       |    |
| ถดูข้อมูลผู้ถือหุ้นที่เป็นปัจจุบันได้จาก |       |    |       |    |       |    |
|   Web Site ของบริษัทฯ       |       |    |       |    |       |    |
|   ก่อนการประชุมผู้ถือหุ้นประจำปี  |       |    |       |    |       |    |
+---------------------------+-------+----+-------+----+-------+----+

บริษัทฯ ได้รับอนุญาตให้เป็นบริษัทจดทะเบียนในตลาดหลักทรัพย์แห่งประเทศไทย
ในภาคอุตสาหกรรมบริการ หมวดธุรกิจสื่อและสิ่งพิมพ์ (Media & Publishing) ตั้งแต่ปี พ.ศ.
2534 และแปลงสภาพเป็นบริษัทมหาชน เมื่อวันที่ 29 เมษายน พ.ศ. 2536 ปัจจุบัน บริษัทฯ
มีชื่อเรียกสั้นๆ ซึ่งเป็นที่รู้จักกันอย่างแพร่หลาย คือ ซีเอ็ด (SE-ED) ซึ่งย่อมาจากคำเต็มว่า
Science, Engineering and EDucation

ในระยะเริ่มแรก บริษัทฯ ผลิตวารสารรายเดือน เซมิคอนดัคเตอร์อิเล็กทรอนิกส์
และเป็นผู้แทนจำหน่ายอุปกรณ์อิเล็กทรอนิกส์จากต่างประเทศ

ในปี พ.ศ. 2521 เริ่มผลิตวารสารรายเดือน ทักษะฉบับวิทยาศาสตร์และเทคโนโลยี
ซึ่งเป็นวารสารทางด้านวิทยาศาสตร์และเทคโนโลยี สำหรับเยาวชนและผู้สนใจทั่วไป

ในปี พ.ศ. 2522 เริ่มผลิตวารสารรายเดือน มิติที่ 4
เพื่อเสริมสร้างจินตนาการและความคิดสร้างสรรค์ และกระตุ้นผู้ที่ไม่ชอบวิทยาศาสตร์หนักๆ
ให้หันมาสนใจวิทยาศาสตร์มากขึ้น

ในปี พ.ศ. 2523 เริ่มผลิตหนังสือวิชาการด้านวิศวกรรมศาสตร์และวิทยาศาสตร์ ออกจำหน่าย
ต่อมาได้ขยายสายงานผลิตออกมาเป็น ฝ่ายผลิตตำราและหนังสือเชิงวิชาการ

ในปี พ.ศ. 2526 ผลิตวารสารรายเดือน ไมโครคอมพิวเตอร์
และเริ่มผลิตหนังสือด้านไมโครคอมพิวเตอร์ออกจำหน่าย พร้อมๆ กันนี้ บริษัทฯ
ได้เริ่มผลิตหนังสือหมวดบริหาร / การจัดการ ของบริษัทฯ อย่างจริงจัง
โดยเน้นหนังสือที่สามารถช่วยคนทำงานให้ทำงานได้ดีขึ้น
มากกว่าจะเน้นหนังสือที่คาดว่าจะขายดีเพียงช่วงใดช่วงหนึ่งเท่านั้น

ในปี พ.ศ. 2528 บริษัทฯ เริ่มใช้ระบบการจัดจำหน่ายหนังสือแบบ Standing Order
ที่ดัดแปลงขึ้นให้เหมาะสมกับธุรกิจหนังสือของไทย และได้รวมวารสาร
ทักษะฉบับวิทยาศาสตร์และเทคโนโลยี และวารสาร มิติที่ 4 เข้าด้วยกัน
โดยเปลี่ยนชื่อใหม่เป็นวารสาร รู้รอบตัว ซึ่งต่อมาก็ได้เปลี่ยนรูปเล่มและเนื้อหาให้ทันสมัยมากขึ้น
และเปลี่ยนชื่อใหม่เป็น UpDATE ขณะเดียวกันบริษัทฯ ได้ขยายสายงานผลิต หนังสือส่งเสริมเยาวชน
ขึ้นมาอย่างจริงจัง เพื่อบุกเบิกหนังสือสาระความรู้สำหรับเยาวชน ซึ่งต่อมาในปี พ.ศ. 2529
วิทยาศาสตร์อ่านสนุก การ์ตูนชุดเสริมความรู้ชุดแรก
ก็ได้ออกวางตลาดและได้รับการตอบรับเป็นอย่างดี

บริษัทฯ บุกเบิกธุรกิจวารสารและหนังสือเชิงวิชาการ อย่างต่อเนื่องมาเป็นลำดับ
จนกลายเป็นสำนักพิมพ์สาระความรู้ชั้นนำ
และมีระบบจัดจำหน่ายที่เป็นที่ยอมรับว่าดีที่สุดในธุรกิจหนังสือ
และได้เริ่มบทบาทการเป็นผู้รับจัดจำหน่ายหนังสือให้กับสำนักพิมพ์อื่นที่ผลิตหนังสือประเภทใกล้เคียงกันด้วย

แม้ว่าบริษัทฯ จะมียอดขาย และมีการเติบโตอย่างน่าพอใจ
เมื่อเทียบกับอุตสาหกรรมหนังสือโดยเฉลี่ย โดยบริษัทฯ
เป็นสำนักพิมพ์ที่มียอดขายสูงสุดในระบบร้านหนังสือ
และเป็นผู้จัดจำหน่ายหนังสือรายใหญ่ที่สุดด้วยในขณะนั้น
แต่ก็พบว่ามีข้อจำกัดที่จำนวนร้านหนังสือที่ดีมีน้อยเกินไป ทำให้หนังสือที่บริษัทฯ ผลิตขึ้นมา
ไม่สามารถกระจายออกไป และได้รับการจัดวางอย่างเหมาะสมได้
ยอดขายที่ได้สำหรับหนังสือแต่ละเรื่อง จึงไม่สามารถทำได้มากขึ้นกว่าเดิมนัก

เมื่อทำการสำรวจต่อมา พบว่าร้านหนังสือเดิมไม่พร้อมจะขยายงาน
และไม่พร้อมจะปรับปรุงได้มากกว่าเดิมเท่าไรนัก ขณะที่ระยะเวลาดังกล่าว ศูนย์การค้ายุคใหม่
กำลังทยอยเปิดอย่างต่อเนื่อง โดยบริษัทฯ เชื่อมั่นว่าศูนย์การค้าเหล่านั้น
น่าจะเป็นแม่เหล็กที่ทำให้เกิดชุมชนขนาดใหญ่
และน่าจะทำให้พฤติกรรมของคนไทยเปลี่ยนแปลงวิถีสัญจรไป ดังนั้น
ถ้าจะทำให้คนไทยหาหนังสืออ่านได้ง่ายและสะดวกขึ้นจึงสมควรมีร้านหนังสือที่ดีในศูนย์การค้าเหล่านั้น
แต่เนื่องจากการลงทุนต้องใช้เงินลงทุนสูงมาก
และเป็นเรื่องที่ยังไม่เคยมีใครบุกเบิกอย่างจริงจังมาก่อน บริษัทฯ
จึงตัดสินใจที่จะเริ่มธุรกิจร้านหนังสือในศูนย์การค้าชั้นนำ
เพื่อไม่ให้กระทบกระเทือนกับร้านหนังสือเดิม ซึ่งส่วนมากอยู่ตามอาคารพาณิชย์

ดังนั้น ในไตรมาสที่ 3 ปี พ.ศ. 2533 บริษัทฯ
จึงยื่นเรื่องเข้าเป็นบริษัทจดทะเบียนในตลาดหลักทรัพย์แห่งประเทศไทย
และเริ่มโครงการร้านหนังสือ “ซีเอ็ดบุ๊คเซ็นเตอร์” ขึ้น เพื่อให้คนไทยได้มีโอกาสหาซื้อหนังสือดีๆ
ได้สะดวกขึ้น และเป็นการรองรับการเติบโตของตลาดหนังสือทั้งหมด
โดยมีทิศทางเน้นการเปิดร้านในศูนย์การค้าชั้นนำ ร้านซีเอ็ดบุ๊คเซ็นเตอร์ จะจำหน่ายหนังสือที่บริษัทฯ
ผลิตขึ้นเอง และหนังสือของสำนักพิมพ์อื่นด้วย เพื่อให้มีความสมบูรณ์ในฐานะร้านหนังสือทั่วไป
ซีเอ็ดบุ๊คเซ็นเตอร์ เปิดดำเนินการสาขาแรกในปลายปี พ.ศ.2534 ที่ศูนย์การค้าฟอร์จูนทาวน์
โดยเน้นการเป็น ศูนย์หนังสือสาระและบันเทิง สำหรับครอบครัวและคนทำงาน

ซีเอ็ดบุ๊คเซ็นเตอร์ เริ่มเปิดในซูเปอร์เซ็นเตอร์ เป็นครั้งแรกในไตรมาสที่ 3 ปี พ.ศ. 2539
ที่โลตัสซูเปอร์เซ็นเตอร์ สาขาพัทยา เพราะเห็นว่าซูเปอร์เซ็นเตอร์เป็นทิศทางใหม่ของธุรกิจค้าปลีก
ที่จะเพิ่มความสำคัญมากขึ้นในอนาคต
และจะเป็นทำเลที่เหมาะสมสำหรับธุรกิจร้านหนังสือในอนาคตระยะยาว
หลังจากที่ได้ปรับรูปแบบของซีเอ็ดบุ๊คเซ็นเตอร์ ให้เป็นโฉมใหม่ ที่เน้นการใช้สีสดใสให้ดูทันสมัยขึ้น
เน้นการออกแบบชั้นหนังสือที่สามารถผลิตได้ง่ายขึ้น และมีต้นทุนต่ำลง
เพื่อความรวดเร็วในการเปิดสาขาใหม่ และเน้นการพัฒนา ศูนย์กระจายหนังสือ (Book
Distribution Center) ให้มีขีดความสามารถที่จะรองรับปริมาณงานได้ถึง 600 สาขา โดยในปี
พ.ศ. 2549 ได้เพิ่มพื้นที่ศูนย์กระจายหนังสือ จากเดิมประมาณ 7,400 ตารางเมตร เป็นประมาณ
10,000 ตารางเมตร และในปลายปี พ.ศ. 2551 บริษัทได้เพิ่มพื้นที่คลังสินค้าขึ้นอีกประมาณ
3,000 ตารางเมตร เป็น 13,000 ตารางเมตร หรือเพิ่มพื้นที่ขึ้นประมาณ 30%
ตลอดจนได้พัฒนาโมเดลของการอยู่รอด และการเติบโต ที่ได้พัฒนาและทดลองใช้มาจนเหมาะสมแล้ว
จึงทำให้ซีเอ็ดบุ๊คเซ็นเตอร์ มีความพร้อมในการเติบโตอย่างแข็งแรง และสามารถเปิดสาขาใหม่ๆ
ได้อย่างรวดเร็ว ด้วยต้นทุน และค่าใช้จ่ายดำเนินการที่ต่ำลง
และมีโอกาสที่จะประสบความสำเร็จสูงขึ้น

นอกจากนั้น ยังพัฒนาความสัมพันธ์กับศูนย์การค้า และซูเปอร์เซ็นเตอร์ รายใหญ่ทุกราย
จนได้รับความไว้วางใจในฐานะพันธมิตรธุรกิจที่สำคัญของแต่ละแห่ง
ทำให้มีโอกาสพัฒนารูปแบบธุรกิจอย่างต่อเนื่อง ในปัจจุบันถือได้ว่า
ซีเอ็ดบุ๊คเซ็นเตอร์เป็นร้านหนังสือเครือข่าย (Chain Bookstores) ที่มีพัฒนาการอย่างต่อเนื่อง
และเติบโตอย่างรวดเร็ว จนมียอดขายมากที่สุดในประเทศไทย
และเป็นแกนหลักของการเติบโตของบริษัทฯ ตั้งแต่ปี พ.ศ. 2540 เป็นต้นมา

ผลการดำเนินงานของบริษัทฯ เป็นที่น่าพอใจมาโดยตลอด
แต่เมื่อประเทศไทยประสบกับภาวะเศรษฐกิจที่ถดถอยอย่างรุนแรง จนเข้าขั้นวิกฤตหลังจากกลางปี
พ.ศ. 2540 เป็นต้นมา
ซึ่งก่อให้เกิดสภาพการปิดตัวของธุรกิจและการว่างงานเกิดขึ้นเป็นจำนวนมาก กำลังซื้อโดยรวมลดลง
ธุรกิจหนังสือโดยรวมได้รับผลกระทบอย่างรุนแรงด้วยเช่นกัน คู่ค้ารายใหญ่ของบริษัทฯ
หลายรายที่เป็นร้านหนังสือ ประสบปัญหาขาดทุนและขาดสภาพคล่องทางการเงินอย่างหนัก
ส่งผลทำให้บริษัทฯ ต้องสำรองหนี้สูญจำนวนมาก การที่กำลังซื้อของประชาชนโดยรวมลดลง
ร้านหนังสือชะลอการสั่งซื้อ และบริษัทฯ ระมัดระวังการปล่อยสินเชื่อ
เพื่อรักษาระดับหนี้สูญไม่ให้สูงเพิ่มขึ้น ตลอดจนการแข่งขันที่รุนแรงมากขึ้น
ต่างก็ส่งผลให้ยอดขายส่งสำหรับหนังสือที่บริษัทฯ ผลิตขึ้น รวมทั้งหนังสือที่บริษัทฯ
รับจัดจำหน่ายให้กับสำนักพิมพ์อื่น ไม่สามารถขายได้ตามที่ควรจะเป็น ประกอบกับยอดขายส่วนต่างๆ
ตกลงมากตามสภาวะเศรษฐกิจปี พ.ศ. 2541 จึงเป็นปีแรกที่บริษัทฯ ประสบปัญหาการขาดทุน
นับจากบริษัทฯ เข้าจดทะเบียนในตลาดหลักทรัพย์ฯ

อย่างไรก็ตาม การที่ได้ประสบกับปัญหาเศรษฐกิจที่รุนแรง ทำให้บริษัทฯ
ได้เริ่มทบทวนโครงสร้างธุรกิจของบริษัทฯ เพื่อให้มีความเข้มแข็งระยะยาว
มีการกระจายความเสี่ยงอย่างเหมาะสม และได้ปรับปรุงโครงสร้างทางการเงินอย่างจริงจัง
โดยได้เพิ่มทุนเพื่อรองรับปัญหาทางเศรษฐกิจที่ไม่แน่นอนไว้ในระดับหนึ่งในปี พ.ศ. 2541
และกำหนดมาตรการทางการเงินที่รัดกุม เพื่อให้บริษัทฯ
สามารถชำระเงินกู้ยืมระยะยาวจากสถาบันการเงินได้หมด
และมีสภาพคล่องทางการเงินที่เพียงพอที่จะขยายงานได้โดยไม่ติดขัด ดังนั้นภายในปี พ.ศ. 2542
บริษัทฯ ก็สามารถพลิกฟื้นสภาพการทำกำไรขึ้นมาได้อีก
มีสภาพคล่องทางการเงินอยู่ในระดับที่น่าพอใจ และขยายการเติบโตได้อย่างต่อเนื่อง

โดยในปี พ.ศ. 2544 ที่ประชุมใหญ่สามัญผู้ถือหุ้น ครั้งที่ 1/2544 เมื่อวันที่ 30 เมษายน พ.ศ.
2544 ได้มีมติอนุมัติการเพิ่มทุนจดทะเบียนของบริษัทฯ จำนวน 137,141,560 บาท โดยแบ่งเป็น

-   ใบสำคัญแสดงสิทธิที่เสนอขายแก่ผู้ถือหุ้นรายเดิม จำนวน 10,549,356 หุ้น
    โดยมีอัตราการใช้สิทธิของใบสำคัญแสดงสิทธิ 1 หน่วย สามารถซื้อหุ้นสามัญได้ 1 หุ้น
    ในราคาหุ้นละ 16.50 บาท ซึ่งใบสำคัญแสดงสิทธิมีอายุ 5 ปี นับแต่วันที่ออกใบสำคัญแสดงสิทธิ
    ซึ่งสามารถใช้สิทธิได้ทุก 3 เดือน และสามารถใช้สิทธิครั้งสุดท้ายในวันที่ 15 ธันวาคม พ.ศ.
    2549

-   ใบสำคัญแสดงสิทธิที่เสนอขายแก่กรรมการ พนักงาน และผู้รับช่วงซื้อหลักทรัพย์ จำนวน
    3,164,800 หุ้น โดยมีอัตราการใช้สิทธิของใบสำคัญแสดงสิทธิ 1 หน่วย
    สามารถซื้อหุ้นสามัญได้ 1 หุ้น ในราคาหุ้นละ 10 บาท
    ทั้งนี้ใบสำคัญแสดงสิทธิดังกล่าวจะแบ่งออกเป็น 5 ฉบับ ระยะเวลาการใช้สิทธิแต่ละฉบับห่างกัน
    1 ปี สามารถใช้สิทธิได้ทุก 3 เดือน
    โดยแต่ละฉบับสามารถใช้สิทธิซื้อหุ้นสามัญได้เป็นสัดส่วนร้อยละ 10, 10, 10, 30 และ 40
    ของจำนวนสิทธิที่ได้รับทั้งหมด ตามลำดับ และสามารถใช้สิทธิครั้งสุดท้ายในวันที่ 14 มกราคม
    พ.ศ. 2551

จากนั้นในปี พ.ศ. 2546 ที่ประชุมใหญ่สามัญผู้ถือหุ้นครั้งที่ 1/2546 เมื่อวันที่ 23 เมษายน พ.ศ.
2546 ได้มีมติอนุมัติให้เปลี่ยนแปลงมูลค่าที่ตราไว้ของหุ้น (การแตกมูลค่าหุ้น) จากเดิมมูลค่าหุ้นละ
10 บาท เป็นมูลค่าหุ้นละ 1 บาท โดยบริษัทฯ ได้ดำเนินการจดทะเบียนกับกระทรวงพาณิชย์
ตั้งแต่วันที่ 22 พฤษภาคม พ.ศ. 2546

นอกจากนี้ในปี พ.ศ. 2547 ที่ประชุมคณะกรรมการบริษัทฯ ครั้งที่ 1/2547 เมื่อวันที่ 4 กุมภาพันธ์
พ.ศ. 2547 ได้มีมติให้บริษัทฯ ซื้อหุ้นคืน โดยมีวัตถุประสงค์เพื่อบริหารทางการเงิน
เนื่องจากบริษัทฯ มีสภาพคล่องส่วนเกิน จำนวน 19,783,600 หุ้น (มูลค่ารวม 122.64 ล้านบาท
ราคาซื้อหุ้นคืนเฉลี่ย 6.20 บาท ต่อหุ้น) ซึ่งตามกฎกระทรวงว่าด้วยเรื่อง
“กำหนดหลักเกณฑ์และวิธีการว่าด้วยการซื้อหุ้นคืน
การจำหน่ายหุ้นที่ซื้อคืนและการตัดหุ้นที่ซื้อคืนของบริษัท” กำหนดให้บริษัทฯ
ต้องจำหน่ายหุ้นที่ซื้อคืนให้เสร็จสิ้นภายใน 3 ปี นับจากการซื้อหุ้นคืนเสร็จสิ้น โดยครบกำหนดในวันที่
11 กันยายน พ.ศ. 2550 ซึ่งบริษัทฯ
ไม่สามารถทำการขายหุ้นที่ซื้อคืนได้ตามเงื่อนไขของมติที่ประชุมคณะกรรมการ
ดังนั้นเพื่อให้เป็นไปตามข้อกำหนดในกฎกระทรวง ที่ประชุมคณะกรรมการบริษัทฯ ครั้งที่ 4/2550
วันที่ 19 กันยายน พ.ศ. 2550 จึงมีมติอนุมัติการลดทุนโดยวิธีตัดหุ้นที่ซื้อคืน จำนวน 19,783,600
หุ้น ส่งผลให้ทุนจดทะเบียนของบริษัท คงเหลือ 328,345,090 หุ้น โดยบริษัทฯ
ได้ทำการจดทะเบียนลดทุน ในวันที่ 24 ตุลาคม พ.ศ. 2550

ในปี พ.ศ. 2527 บริษัทฯ เข้าไปถือหุ้นร้อยละ 25 ในบริษัท เอ็มแอนด์อี จำกัด
ซึ่งมีทุนชำระแล้วเท่ากับ 400,000 บาท บริษัท เอ็มแอนด์อี จำกัด ประกอบธุรกิจเป็นสำนักพิมพ์
โดยเป็นผู้ผลิตวารสารเทคนิค และผลิตหนังสือวิชาชีพด้านวิศวกรรมศาสตร์ และมอบหมายให้บริษัทฯ
เป็นผู้จัดจำหน่ายหนังสือให้

ในปี พ.ศ. 2546 บริษัทฯ เข้าถือหุ้นร้อยละ 28.75 ในบริษัท เพลินพัฒน์ จำกัด (จัดตั้งขึ้นเมื่อวันที่
25 กันยายน พ.ศ. 2545) ซึ่งมีทุนชำระเต็มมูลค่าหุ้น เท่ากับ 80,000,000 บาท และในปี พ.ศ.
2548 บริษัทฯ ได้เพิ่มสัดส่วนการถือหุ้นเป็นร้อยละ 48.82
จากทุนจดทะเบียนและทุนชำระแล้วจำนวน 170,000,000 บาท และในไตรมาส 4 ปี พ.ศ. 2552
คุณทนง โชติสรยุทธ์ กรรมการผู้จัดการ บริษัท ซีเอ็ดยูเคชั่น จำกัด (มหาชน)
ได้เข้าไปดำรงตำแหน่งรักษาการผู้อำนวยการของโรงเรียนเพลินพัฒนา โดยบริษัท เพลินพัฒน์ จำกัด
ประกอบกิจการโรงเรียนในนาม โรงเรียนเพลินพัฒนา ซึ่งตั้งอยู่บนถนนพุทธมณฑล สาย 2
เปิดสอนในระดับตั้งแต่เตรียมอนุบาล จนถึงมัธยมศึกษาปีที่ 6
โดยเริ่มเปิดรับนักเรียนอย่างเป็นทางการ ในปีการศึกษา 2547
ซึ่งถือเป็นการรวมตัวครั้งสำคัญของพันธมิตรที่รักงานการศึกษากว่า 70 คน จากกลุ่มต่างๆ ได้แก่
พ่อแม่ ผู้ปกครอง คุณครู นักวิชาการ ผู้บริหารโรงเรียน
ร่วมกับองค์กรเอกชนที่มีบทบาทสำคัญในสถาบันครอบครัวและการศึกษา
เพื่อสร้างสรรค์โรงเรียนต้นแบบแนวคิดใหม่ ที่สามารถสร้างเยาวชนที่มีคุณภาพให้กับประเทศ

นอกจากนี้ในปี พ.ศ. 2551 บริษัทได้เปิดศูนย์การเรียนรู้ SE-ED Learning Center
บนพื้นที่ประมาณ 600 ตารางเมตร ที่อาคารจตุรัสจามจุรี (Chamchuri Square)
ของจุฬาลงกรณ์มหาวิทยาลัย เพื่อรองรับการเติบโตของการจัดกิจกรรมเยาวชนในรูปแบบต่างๆ
มากขึ้นในอนาคต รวมทั้งการฝึกอบรมทางด้านวิชาชีพ
และกิจกรรมการพัฒนาศักยภาพของคนไทยในด้านต่างๆ แก่ผู้ที่สนใจทั่วไป

พัฒนาการ และการเปลี่ยนแปลงที่สำคัญในปี พ.ศ. 2552 ที่ผ่านมา

ในปี พ.ศ. 2552 บริษัทฯ ยังคงขยายธุรกิจตามทิศทางระยะยาว เพราะเชื่อมั่นว่าธุรกิจหนังสือ
และธุรกิจการศึกษา ยังมีโอกาสเติบโตได้อีกมาก โดยเน้นหนักที่การขยายสาขาของร้าน
ซีเอ็ดบุ๊คเซ็นเตอร์ อย่างต่อเนื่อง
และเน้นการเพิ่มบทบาทการเป็นผู้จัดจำหน่ายหนังสือและสำนักพิมพ์มากขึ้น
เพื่อให้สอดคล้องกับทิศทางการเติบโตของธุรกิจหนังสือในภาพรวม นอกจากนั้น บริษัทฯ
เน้นการพัฒนาระบบสารสนเทศ ระบบการสื่อสารระหว่างสาขาทั่วประเทศกับสำนักงานใหญ่
และศูนย์กระจายสินค้า เพื่อรองรับการให้บริการที่หลากหลายเพิ่มขึ้นในอนาคต
เพิ่มประสิทธิภาพการทำงาน และลดโอกาสการสูญเสียต่างๆ ลง

บริษัทฯ มีพัฒนาการ และการเปลี่ยนแปลงที่สำคัญในปี พ.ศ. 2552 ที่ผ่านมา
ที่นอกเหนือจากการดำเนินงานตามปกติ ดังนี้

-   บริษัทฯ ได้ขยายสาขาของร้านซีเอ็ดบุ๊คเซ็นเตอร์ เพิ่มขึ้นอย่างต่อเนื่อง
    และปรับปรุงสาขาเดิมที่มีศักยภาพให้ใหญ่ขึ้น มีประสิทธิภาพการขายดีขึ้น และทันสมัยเพิ่มขึ้น
    โดยมีรายละเอียดเบื้องต้นดังนี้

-   บริษัทฯ ได้เปิดสาขาของร้านซีเอ็ดบุ๊คเซ็นเตอร์เพิ่มขึ้น จำนวน 21 สาขา
    รวมเป็นสาขาที่ยังเปิดดำเนินการอยู่ ณ วันที่ 31 ธันวาคม 2552 ทั้งสิ้น 324 สาขา
    และจุดขายทั้งสิ้นที่ยังเปิดดำเนินการอยู่จำนวน 33 จุดขาย

-   ปรับปรุงสาขาเดิมจำนวน 4 สาขา โดยบางส่วนมีการย้ายพื้นที่สาขาให้เหมาะสมขึ้น
    บางสาขาขยายพื้นที่เพิ่มขึ้นให้สอดคล้องกับความต้องการของชุมชนที่เพิ่มขึ้น
    บางสาขาปรับปรุงให้มีความทันสมัยและน่าเข้าใช้บริการมากขึ้น

-   ติดตั้งระบบกล้องโทรทัศน์วงจรปิด (CCTV) ที่ร้านซีเอ็ดบุ๊คเซ็นเตอร์ และร้านเครือข่าย
    ซึ่งได้ทยอยติดตั้งมาตั้งแต่ปลายไตรมาส 4 ของปี พ.ศ. 2549 เป็นต้นมา
    จนแล้วเสร็จเกือบหมดในปี พ.ศ. 2550 และได้ติดตั้งเพิ่มเติมให้กับสาขาที่เปิดดำเนินการในปี
    พ.ศ. 2552 ทั้งสิ้น 21 สาขา ส่งผลให้มูลค่าจำนวนสินค้าสูญหายที่สาขาลดลงจากปี พ.ศ.
    2551 เป็นจำนวนมากอย่างต่อเนื่อง

-   โครงการศูนย์การเรียนรู้ SE-ED Learning Center ซึ่งได้เปิดอย่างเป็นทางการไป
    เมื่อเดือนกันยายน พ.ศ. 2551 ที่อาคารจัตุรัสจามจุรี สามย่าน ตรงข้ามวัดหัวลำโพง
    โดยมีวัตถุประสงค์เพื่อให้ความรู้ และแรงบันดาลใจกับเยาวชน และบุคคลทั่วไปในวงที่กว้างขึ้น
    โดยนอกจากจะจัดค่าย SE-ED Kiddy Camp ซึ่งเริ่มมาตั้งแต่ปี พ.ศ. 2545
    ให้มีจำนวนค่ายให้เลือกมากขึ้นระหว่างช่วงปิดเทอมแล้ว ยังเพิ่มเติมหลักสูตรอื่นๆ ในวันหยุด
    โดยในปี พ.ศ. 2552 บริษัทจัดอบรมที่ศูนย์การเรียนรู้ SE-ED Learning Center ไปแล้ว
    93 ครั้ง โดยแบ่งเป็น การจัดหลักสูตรสำหรับเยาวชนในวันหยุดและหลังเลิกเรียน 16 ครั้ง
    ได้แก่ นักประดิษฐ์หุ่นยนต์เตะฟุตบอล, นักสร้างเกมคอมพิวเตอร์รุ่นเยาว์, กิจกรรมสนุกคิด
    Kids Club, นักสร้างเกมส์ขั้นเทพ และการจัดหลักสูตรสัมมนาสำหรับบุคคลทั่วไป 77 ครั้ง
    ได้แก่ การออกแบบติดตั้งกล้องเน็ตเวิร์ก, การออกแบบและประยุกต์ใช้งานโซล่าเซลล์,
    การขายเชิงจิตวิทยายุคใหม่, เทคนิคการใช้แฟลชเบื้องต้น, CSS for Modern Web
    Design, การขับเคลื่อนมอเตอร์ไฟฟ้ากระแสสลับ,
    การออกแบบติดตั้งและประยุกต์ใช้งานโทรศัพท์ผ่านเน็ต,
    หลักสูตรถ่ายภาพขั้นพื้นฐานการควบคุมกล้อง และหลักสูตร Basic Dramatic Workshop &
    Composition เป็นต้น

-   ติดตั้งระบบ SE-ED Channel ซึ่งเป็นระบบการควบคุมเสียง และภาพ จากสำนักงานใหญ่
    ไปยังสาขาต่างๆ ทั่วประเทศ ผ่านระบบสื่อสารทางไกลที่บริษัทฯ
    ได้ติดตั้งไปเรียบร้อยทั้งหมดแล้ว เริ่มใช้งานจริงได้ตั้งแต่กลางปี พ.ศ. 2551 โดยในปี พ.ศ.
    2552 ที่ผ่านมาบริษัทได้ดำเนินการติดตั้งเพิ่มเติมอย่างต่อเนื่อง
    โดยระบบนี้จะช่วยการประชาสัมพันธ์สินค้าและบริการต่างๆ ที่สาขามีให้ลูกค้าทราบ
    รวมทั้งใช้ในการฝึกอบรม และการสื่อสารต่างๆ ระหว่างสาขากับสำนักงานใหญ่ด้วย

-   ปรับปรุงฐานข้อมูลบัตรสมาชิกซีเอ็ดการ์ด โดยบริษัทฯ ได้ทำการปรับปรุงฐานข้อมูลสมาชิก
    ซึ่งได้ทำการลดทอนส่วนที่หมดอายุไปแล้ว
    พร้อมทั้งตรวจสอบและแก้ไขข้อมูลให้อยู่ในรูปแบบที่พร้อมใช้งาน
    และได้ทำการเพิ่มระบบค้นหาข้อมูลการเป็นสมาชิกผ่านหน้าร้าน โดยสามารถค้นหาได้จากชื่อ
    นามสกุล และเบอร์โทรศัพท์ เพื่ออำนวยความสะดวกให้กับสมาชิกในการให้ส่วนลด
    สำหรับท่านที่ไม่ได้นำบัตรสมาชิกติดตัวมาด้วย

-   การปรับปรุงขั้นตอนการกระจายสินค้าด้วยระบบดิจิตอล (Digital Assorting System)
    เพื่อช่วยให้การกระจายสินค้ามีประสิทธิภาพยิ่งขึ้น ฝ่ายโลจิสติกส์ ของบริษัทฯ
    ได้ทำโครงการปรับปรุงประสิทธิภาพการทำงานด้วยการนำเทคโนโลยีเข้ามาใช้ในขั้นตอนการทำงาน
    ซึ่งสามารถเพิ่มประสิทธิภาพในการทำงาน และสามารถลดต้นทุนในการทำงานได้อีกทาง
    สำหรับวิธีการทำงานใหม่นี้จะช่วยให้เจ้าหน้าที่คลังสินค้าใช้เวลาในการกระจายสินค้าได้เร็วขึ้นอีก
    60% จากการทำงานทั้งกระบวนการ

-   เริ่มต้น โครงการติดตั้งเสากันขโมย โดยแผนกป้องกันการสูญเสีย (Loss Prevention
    Department) ของบริษัทฯ มีการพิจารณาติดตั้งเสากันขโมยด้วยระบบ Electromagnetic
    ในสาขาที่มีการสูญหายสูง โดยในปี พ.ศ. 2552 บริษัทฯ
    ได้ดำเนินโครงการนำร่องไปแล้วจำนวน 5 สาขา

-   เริ่มโครงการ “สั่งวันนี้ พรุ่งนี้ได้” เมื่อ สิงหาคม พ.ศ. 2552
    ซึ่งเป็นโครงการปรับปรุงระบบการรับการสั่งซื้อหนังสือ และสินค้าอื่นผ่านทางสาขา หรือ
    se-ed.com ให้ได้รับสินค้าเร็วที่สุด และเป็นจุดได้เปรียบในการแข่งขัน
    และเพื่อเป็นการสนองตอบแนวคิด “ร้านเล็กเหมือนร้านใหญ่”
    มาแล้วได้สิ่งที่ต้องการกลับไปแน่นอน
    โดยลูกค้าสามารถมารับสินค้าที่ร้านซีเอ็ดบุ๊คเซ็นเตอร์ได้ทุกสาขาทั่วประเทศ

-   เริ่มต้น “โครงการ SE-ED Enjoy Reading เพื่อน้อง”
    เป็นโครงการเพื่อสนับสนุนหนังสือนอกเวลาภาษาอังกฤษ อ่านสนุกเก่งอังกฤษ โดยนำเงินจาก
    “โครงการเงินทอนเพื่อน้อง” ที่ลูกค้าร้านหนังสือซีเอ็ดบุ๊คเซ็นเตอร์ร่วมบริจาคในการจัดหาหนังสือและสื่อที่ดี
    ให้กับโรงเรียนที่ขาดแคลนทั่วประเทศ
    มุ่งเน้นให้การอ่านเป็นจุดเริ่มต้นในการพัฒนาการเรียนรู้ที่ยั่งยืน
    เพื่อยกระดับทักษะทางภาษาอังกฤษของนักเรียนไทยทั่วประเทศ โดยในปี พ.ศ. 2552 บริษัทฯ
    ได้คัดเลือกโรงเรียนเข้าโครงการนี้แล้ว จำนวน 28 โรงเรียน จากจังหวัดนครนายก 1
    โรงเรียน จากจังหวัดนครปฐม 11 โรงเรียน และจากจังหวัดระยอง จำนวน 16 โรงเรียน

-   จัดกิจกรรม GPS Rally ณ สวนบวกหาด รีสอร์ท ชะอำ จ.เพชรบุรี
    โดยมีวัตถุประสงค์เพื่อเป็นการแนะนำการใช้เทคโนโลยีใหม่ๆ
    ในลักษณะการใช้งานเครื่องนำทาง GPS จริง ผ่านกิจกรรมการท่องเที่ยวเชิงเทคโนโลยี
    และเป็นการสนับสนุนตามโครงการเที่ยวไทยครึกครื้นเศรษฐกิจไทยคึกคักของการท่องเที่ยวแห่งประเทศไทยโดยมีผู้ให้ความสนใจ
    สมัครเข้าร่วมแข่งขันกว่า 200 คน

-   จัดกิจกรรม “Cyber Dict Translation Championship
    สานฝันสู่วงการนักแปลมืออาชีพ” โดย บริษัท ซีเอ็ดยูเคชั่น จำกัด (มหาชน) ได้ร่วมกับ บริษัท
    ไซเบอร์ดิก เทคโนโลยี จำกัด, สำนักพิมพ์ Oxford University Press และ บริษัท
    ผลิตภัณฑ์กระดาษไทย จำกัด ในการร่วมใจจัดกิจกรรม “CyberDict Translation
    Championship สานฝันสู่วงการนักแปลมืออาชีพ” ขึ้นที่ จุฬาลงกรณ์มหาวิทยาลัย
    โดยเป็นโครงการสอบแข่งขันเพื่อวัดแววการเป็นนักแปล สำหรับผู้ที่มีอายุระหว่าง 15 -18 ปี
    และกำลังศึกษาอยู่ชั้นมัธยมศึกษาตอนปลายหรือเทียบเท่า (ทั่วประเทศ)
    เพื่อหวังช่วยจุดประกาย เปิดประสบการณ์การเป็นนักแปล
    ส่งเสริมกิจกรรมศักยภาพทางด้านภาษา
    ส่งเสริมให้เยาวชนที่สนใจได้ทราบเทคนิคการแปลจากผู้เชี่ยวชาญ
    และได้ทดสอบฝีมือในการแปล
    และผลักดันให้เด็กไทยฝึกฝนการแปลจนเข้มแข็งเทียบเท่าเวทีโลก
    มีผู้ให้ความสนใจสมัครเข้าร่วมกิจกรรมดังกล่าวกว่า 350 คน

-   ดำเนินการจัดงาน Company Visit “โรงเรียนเพลินพัฒนา” โดยบริษัท ซีเอ็ดยูเคชั่น จำกัด
    (มหาชน) ร่วมกับ โรงเรียนเพลินพัฒนา (บริษัท เพลินพัฒน์ จำกัด “บริษัทย่อย”)
    เปิดชุมชนแห่งการเรียนรู้ เปิดโรงเรียนเพลินพัฒนา (Open House)
    ซึ่งมีวัตถุประสงค์เพื่อให้ผู้ถือหุ้น นักลงทุน
    มีความเข้าใจเกี่ยวกับลักษณะการดำเนินธุรกิจของบริษัทฯ และโรงเรียนเพลินพัฒนา
    รวมถึงแนวทางการเรียนการสอน วิถีแห่งการเรียนรู้ในรูปแบบเพลินพัฒนา ซึ่งที่ผ่านมาบริษัทฯ
    ได้ทำการจัดงาน Company Visit ขึ้นทั้งสิ้นจำนวน 4 ครั้ง ในการจัดงานแต่ละครั้ง
    ได้รับความสนใจจากจากนักลงทุน ผู้ถือหุ้น และผู้สนใจทั่วไป เป็นจำนวนมาก
    โดยโครงการนี้ถือเป็นโครงการหนึ่งที่สำคัญในการที่จะมุ่งเน้นให้ผู้ถือหุ้น
    ผู้สนใจทั่วไปได้ศึกษาข้อมูล และทำความรู้จักกับบริษัทจดทะเบียนในตลาดหลักทรัพย์ฯ
    รวมถึงการได้มีโอกาสสัมผัสถึงการบริหารงานและการดำเนินกิจการของบริษัทเหล่านั้นโดยตรง
    จึงถือว่าเป็นส่วนหนึ่งของข้อมูลที่ใช้ประกอบในการตัดสินใจลงทุนได้เป็นอย่างดี

-   บริษัท ซีเอ็ดยูเคชั่น จำกัด (มหาชน) ร่วมกับโรงเรียนสอนภาษา ESI
    โดยการสนับสนุนจากสำนักพิมพ์ Oxford จัดงาน English Teacher Training ในหัวข้อ
    English Language Teaching 2009 Curriculum: Syllabus Design and
    Assessment ที่ SE-ED Learning Center (จัตุรัสจามจุรี)
    ให้กับอาจารย์และบุคคลทั่วไปที่สนใจ โดยไม่เสียค่าใช้จ่าย
    ซึ่งได้รับความสนใจจากอาจารย์ร่วมโครงการกว่า 200 ท่าน จากกว่า 50
    สถาบันการศึกษาทั่วประเทศ

-   บริษัท ซีเอ็ดยูเคชั่น จำกัด (มหาชน) กับ การท่องเที่ยวแห่งประเทศไทย
    และการไฟฟ้าฝ่ายผลิตแห่งประเทศไทย จัดกิจกรรม Northern Golf and Tourism
    Camp และ กิจกรรม Photo Camp ปี 2 ขึ้นภายใต้
    “โครงการเยาวชนท่องเที่ยวภาคเหนือเพื่อการเรียนรู้” โดยมีวัตถุประสงค์เพื่อ
    เชิญชวนให้เยาวชนร่วมกิจกรรมท่องเที่ยวที่ควบคู่ไปกับการให้ความรู้ด้านการอนุรักษ์สิ่งแวดล้อม
    การใช้ทรัพยากรธรรมชาติให้เกิดประโยชน์ รณรงค์และปลูกจิตสำนึกในการต้านภัยโลกร้อน 
    สร้างความสามัคคีในหมู่คณะ และพัฒนาทักษะด้านกีฬาและการถ่ายภาพ

-   บริษัท ซีเอ็ดยูเคชั่น จำกัด (มหาชน) ร่วมกับ บริษัท แลคตาซอย จำกัด จัดโครงการ
    Lactasoy Brain Camp เพื่อเปิดโอกาสให้เด็กไทยได้ฝึกกระบวนการคิด
    ซึ่งคัดเลือกผู้เข้าร่วมโครงการจากการส่งผลงาน Mind Map โดยไม่เสียค่าใช้จ่าย
    ซึ่งกิจกรรมดังกล่าวได้จัดขึ้นในวันที่ 27-28 เมษายน พ.ศ. 2552 ณ SE-ED Learning
    Center อาคารจัตุรัสจามจุรี

-   จัดงานแถลงข้อมูล “ที่สุดในธุรกิจหนังสือปี 2551” เมื่อวันที่ 11 กุมภาพันธ์ พ.ศ. 2552 ณ
    ห้องประชุมศาสตราจารย์สังเวียน อินทรวิชัย ตลาดหลักทรัพย์แห่งประเทศไทย
    โดยมีวัตถุประสงค์เพื่อเป็นการเผยแพร่ ข้อมูลในธุรกิจหนังสือ และแนวโน้มของธุรกิจหนังสือ
    แก่คู่ค้าและผู้ที่สนใจทั่วไปได้สามารถนำข้อมูลไปปรับใช้ในการวางแผนการดำเนินธุรกิจหนังสือให้เข้ากับแนวโน้มของธุรกิจต่อไป
    โดยภายในงานมีสำนักพิมพ์ ผู้จัดจำหน่ายที่เป็นคู่ค้า และสื่อมวลชนสนใจเข้าร่วมงานกว่า 300
    คน

-   บริษัทฯ มีการปรับเปลี่ยนรูปโฉมใหม่ของ วารสาร Extreme Technology Magazine
    เพิ่มชื่อหัววารสาร “ET” เมื่อเดือนกันยายน พ.ศ. 2552
    เพื่อให้ง่ายต่อการจดจำต่อผู้อ่านมากขึ้น และสามารถทำการตลาดโดยรวมได้ง่ายขึ้น
    นอกจากนั้นยังมีการปรับปรุงเนื้อหาภายในเล่มใหม่ทั้งหมด
    เพื่อให้มีเนื้อหาตรงกับกลุ่มเป้าหมายและทันสมัยมากขึ้น โดยวารสาร Extreme
    ในรูปแบบใหม่ได้เริ่มผลิตตั้งแต่ฉบับที่ 67 ประจำเดือนตุลาคม พ.ศ. 2552 เป็นต้นมา

-   จัดงาน Electronics Grand Sale 2009 เมื่อวันที่ 19 - 22 พฤศจิกายน พ.ศ. 2552
    ณ ศูนย์การค้าเซียร์รังสิต ที่ลานโปรโมชั่น ชั้น 2 ซึ่งเป็นงานแสดงสินค้าด้านอิเล็กทรอนิกส์
    อุตสาหกรรม คอมพิวเตอร์ และไอที ที่นัดกันมาลดราคาพิเศษ
    เพื่อคนวงการอิเล็กทรอนิกส์โดยเฉพาะ ซึ่งได้แก่ เครื่องมือวัด ชุดคิตด้านอิเล็กทรอนิกส์
    ชุดเครื่องมือในงานช่าง อุปกรณ์และเครื่องมือด้านอิเล็กทรอนิกส์อุตสาหกรรม เครื่องใช้ไฟฟ้า
    คอมพิวเตอร์และไอที รวมถึงลำโพงและเครื่องเสียง ฯลฯ

-   กิจรรมเปิดตัวหนังสือ และนิตยสาร ที่หน้าร้านซีเอ็ดบุ๊คเซ็นเตอร์ โดยในปี พ.ศ. 2552
    มีการจัดงานทั้งสิ้น 43 งาน เป็นกิจกรรมเพื่อเพิ่มบทบาททางการตลาด และการประชาสัมพันธ์
    ของซีเอ็ดบุ๊คเซ็นเตอร์ ต่อสำนักพิมพ์ ต่อศูนย์การค้าที่ร้านตั้งอยู่ และต่อสื่อมวลชน
    (ทั้งหนังสือพิมพ์ รายการโทรทัศน์ และนิตยสาร) โดยแต่ละครั้งที่จัด
    จะมีสื่อมวลชนให้ความสนใจมาทำข่าวหรือสัมภาษณ์อย่างคึกคัก
    และมีกลุ่มผู้อ่านที่ชื่นชอบนักเขียนแต่ละท่านมาฟัง และต่อคิวเพื่อขอลายเซ็นเป็นจำนวนมาก

-   ได้รับรางวัล Corporate Social Responsibility Awards 2009
    (รางวัลบริษัทจดทะเบียนดีเด่นด้าน CSR หรือการรับผิดชอบต่อสังคมและสิ่งแวดล้อม)
    จากการจัดประกวดโดยตลาดหลักทรัพย์แห่งประเทศไทย ร่วมกับวารสารการเงินธนาคาร
    โดยซีเอ็ดเป็นบริษัทจดทะเบียนนอก SET100 รายเดียวใน 4 บริษัทที่ได้รับรางวัลนี้

-   ได้รับรางวัล Top Corporate Governance Report Awards 2009
    (รางวัลรายงานบรรษัทภิบาลดีเด่น) จากการจัดประกวดโดยตลาดหลักทรัพย์แห่งประเทศไทย
    ร่วมกับวารสารการเงินธนาคาร โดยซีเอ็ดเป็นบริษัทจดทะเบียนนอก SET100 รายเดียวใน
    10 บริษัทที่ได้รับรางวัลนี้

-   ได้รับการประกาศผลรายงานการประเมินการกำกับดูแลกิจการของบริษัทจดทะเบียนในตลาดหลักทรัพย์แห่งประเทศไทย
    ประจำปี พ.ศ. 2552 และ พ.ศ. 2551 (Corporate Governance Report of Thai
    Listed Companies 2009 and 2008) ว่าอยู่ในระดับ “ดีเลิศ” (5 ดาว) ติดต่อกัน 2
    ปีซ้อน ซึ่งจัดโดยสมาคมส่งเสริมสถาบันกรรมการบริษัทไทย (IOD)
    มีบริษัทจดทะเบียนที่ได้รับการคัดเลือกและสมัครใจเข้าร่วมการประเมินครั้งนี้ทั้งสิ้นจำนวน 290
    บริษัท โดยมีบริษัทจดทะเบียนที่ได้รับการประเมินในเกณฑ์ “ดีเลิศ” (5 ดาว) จำนวน 52
    บริษัท โดยซีเอ็ดเป็นบริษัทเดียว ในกลุ่มอุตสาหกรรมบริการ (Service)
    หมวดธุรกิจสื่อและสิ่งพิมพ์ ที่ได้ระดับ “ดีเลิศ”

-   ได้รับการประเมินจาก สำนักงานคณะกรรมการกำกับหลักทรัพย์และตลาดหลักทรัพย์ (กลต.)
    ร่วมกับสมาคมบริษัทจดทะเบียน และสมาคมส่งเสริมผู้ลงทุนไทย
    ในเรื่องการจัดการประชุมผู้ถือหุ้นสามัญ (AGM) ประจำปี พ.ศ. 2552 อยู่ในเกณฑ์ “ดีเยี่ยม
    และสมควรเป็นตัวอย่าง” ติดต่อกัน 3 ปีซ้อน โดยอยู่ในกลุ่มบริษัทที่ได้คะแนนเต็ม 100
    คะแนนขึ้นไป ซึ่งได้รับการยกย่องให้เป็นตัวอย่างที่ดีจาก ก.ล.ต.

3.2 ภาพรวมธุรกิจ บริษัทฯ ประกอบธุรกิจหลัก 3 ส่วน คือ

1.  ธุรกิจร้านหนังสือ โดยเป็นผู้ดำเนินงานร้าน ซีเอ็ดบุ๊คเซ็นเตอร์ และเครือข่าย ซึ่งได้แก่
    ร้านเครือข่ายซีเอ็ดบุ๊คเซ็นเตอร์ และศูนย์หนังสือมหาวิทยาลัยหลายแห่งที่บริษัทฯ
    เป็นผู้บริหารเอง ทั้งในกรุงเทพฯ และต่างจังหวัด
    รวมทั้งการบริหารพื้นที่ขายหนังสือในรูปแบบต่างๆ ในพื้นที่ศูนย์การค้า (มีสัดส่วนรายได้ประมาณ
    83% ของรายได้รวมปี พ.ศ. 2552)

2.  ธุรกิจรับจัดจำหน่ายหนังสือ โดยจัดจำหน่ายให้กับหนังสือที่บริษัทฯ ผลิตเอง และสำนักพิมพ์อื่น
    เพื่อจำหน่ายให้กับร้านหนังสือทั่วไป รวมทั้งช่องทางการขายอื่นๆ

3.  ธุรกิจสำนักพิมพ์ โดยผลิตหนังสือ วารสารเชิงวิชาการและสาระความรู้
    รับจ้างโฆษณาเพื่อจัดพิมพ์ลงในวารสารรายเดือนที่บริษัทฯ ผลิตขึ้น รับจ้างพิมพ์หนังสือ
    เป็นผู้จัดงานประจำปี Thailand Electronics & Industrial Technology
    และงานแสดงสินค้าทางเทคโนโลยีเฉพาะทางอีกหลายงาน จัดค่ายเยาวชน SE-ED Kiddy
    Camp และจัดฝึกอบรมและสัมมนาเชิงวิชาการ

ในธุรกิจทั้งสามส่วนนี้ บริษัทฯ มีบทบาทในฐานะที่เป็นผู้นำตลาดรายใหญ่ของธุรกิจแต่ละส่วน
ซึ่งแต่ละส่วนต่างเกื้อกูลซึ่งกันและกัน ทำให้เกิดความได้เปรียบในการแข่งขัน
และสามารถสร้างมูลค่าเพิ่มโดยรวมให้กับบริษัทฯ ได้เป็นอย่างดี

โครงสร้างการถือหุ้น บริษัท ซีเอ็ดยูเคชั่น จำกัด (มหาชน) บริษัทย่อย และบริษัทร่วม

ในปี พ.ศ. 2527 บริษัทฯ เข้าไปถือหุ้นร้อยละ 25 ในบริษัท เอ็มแอนด์อี จำกัด
ซึ่งมีทุนชำระแล้วเท่ากับ 400,000 บาท บริษัท เอ็มแอนด์อี จำกัด ประกอบธุรกิจเป็นสำนักพิมพ์
โดยเป็นผู้ผลิตวารสารเทคนิค และผลิตหนังสือวิชาชีพด้านวิศวกรรมศาสตร์ และมอบหมายให้บริษัทฯ
เป็นผู้จัดจำหน่ายหนังสือให้

บริษัทฯ เข้าถือหุ้นร้อยละ 99.93 ในบริษัท ซีเอ็ดบุ๊คเซ็นเตอร์ จำกัด (จัดตั้งขึ้นเมื่อวันที่ 11
พฤษภาคม พ.ศ. 2544) ซึ่งมีทุนชำระแล้วเท่ากับ 100,000 บาท แต่มิได้ดำเนินธุรกิจใดๆ
เพราะมีวัตถุประสงค์เพื่อป้องกันบุคคลอื่นนำชื่อ ซีเอ็ดบุ๊คเซ็นเตอร์ ไปจดทะเบียนจัดตั้งบริษัทใหม่
ซึ่งอาจทำให้เกิดความเข้าใจผิด คิดว่าเป็นกิจการเดียวกันเท่านั้น

ในปี พ.ศ. 2546 บริษัทฯ เข้าถือหุ้นร้อยละ 28.75 ในบริษัท เพลินพัฒน์ จำกัด (จัดตั้งขึ้นเมื่อวันที่
25 กันยายน พ.ศ. 2545) ซึ่งมีทุนชำระเต็มมูลค่าหุ้น เท่ากับ 80,000,000 บาท และในปี พ.ศ.
2548 บริษัทฯ ได้เพิ่มสัดส่วนการถือหุ้นเป็นร้อยละ 48.82
จากทุนจดทะเบียนและทุนชำระแล้วจำนวน 170,000,000 บาท ในไตรมาส 4 ปี พ.ศ. 2552
คุณทนง โชติสรยุทธ์ กรรมการผู้จัดการ บริษัท ซีเอ็ดยูเคชั่น จำกัด (มหาชน)
ได้เข้าไปดำรงตำแหน่งรักษาการผู้อำนวยการของโรงเรียนเพลินพัฒนา โดยบริษัท เพลินพัฒน์ จำกัด
ประกอบกิจการโรงเรียนในนาม โรงเรียนเพลินพัฒนา ซึ่งตั้งอยู่บนถนนพุทธมณฑล สาย 2
เปิดสอนในระดับตั้งแต่เตรียมอนุบาล จนถึงมัธยมศึกษาปีที่ 6
โดยเริ่มเปิดรับนักเรียนอย่างเป็นทางการ ในปีการศึกษา 2547
ซึ่งถือเป็นการรวมตัวครั้งสำคัญของพันธมิตรที่รักงานการศึกษากว่า 70 คน จากกลุ่มต่างๆ ได้แก่
พ่อแม่ ผู้ปกครอง คุณครู นักวิชาการ ผู้บริหารโรงเรียน
ร่วมกับองค์กรเอกชนที่มีบทบาทสำคัญในสถาบันครอบครัวและการศึกษา
เพื่อสร้างสรรค์โรงเรียนต้นแบบแนวคิดใหม่ ที่สามารถสร้างเยาวชนที่มีคุณภาพให้กับประเทศ

บริษัท เพลินพัฒน์ จำกัด มีผู้ถือหุ้นรายใหญ่ ณ วันที่ 31 ธันวาคม พ.ศ. 2552 ดังนี้

  ------------------------------- ---------------------- -----------------
  ผู้ถือหุ้นรายใหญ่                     จำนวนหุ้นที่รับชำระแล้ว      สัดส่วนถือหุ้น (%)

  1. บริษัท ซีเอ็ดยูเคชั่น จำกัด (มหาชน)  8,300,000              48.82

  2. นายฤทธิ์ ธีระโกเมน              2,000,000              11.76

  3. บริษัท รักลูก แฟมิลี่ กรุ๊ป จำกัด      700,000                4.12

  4. นางธิดา พิทักษ์สินสุข              400,000                2.35

  5. นางสาวกรองทอง บุญประคอง       400,000                2.35
  ------------------------------- ---------------------- -----------------

3.3 โครงสร้างรายได้ตามสายงานผลิตภัณฑ์ (จำแนกตามช่องทางการขาย)

  -------------------- ----------- ------- ----------- ------- ----------- --------
  รายได้จากการขาย       ปี 2552              ปี 2551              ปี 2550      
  และบริการ                                                                 

                       พันบาท       %       พันบาท       %       พันบาท       %

  รายได้จากธุรกิจหนังสือ                                                         

  - ขายปลีก¹            3,844,336   82.69   3,639,972   82.30   3,251,348   82.32

  - ขายส่ง²             658,579     14.17   613,466     13.87   543,761     13.77

  - รับจ้างพิมพ์           14,510      0.31    16,500      0.37    7,299       0.18

  รวม                  4,517,425   97.17   4,269,938   96.54   3,802,408   96.27

  กลุ่มวารสาร³           78,333      1.68    100,064     2.26    95,842      2.43

  อื่นๆ                  53,293      1.15    52,995      1.20    51,338      1.30

  รวมรายได้             4,649,051   100     4,422,997   100     3,949,588   100
  -------------------- ----------- ------- ----------- ------- ----------- --------

หมายเหตุ ¹ ขายปลีก หมายถึง รายได้จากการขายที่เครือข่ายร้านซีเอ็ดบุ๊คเซ็นเตอร์

  ² ขายส่ง หมายถึง รายได้จากการขายส่งหนังสือและวารสารที่บริษัทฯ ผลิตเอง
  และที่รับจัดจำหน่าย ไปให้แก่ร้านหนังสืออื่น และช่องทางการขายอื่น เช่น สถาบันการศึกษา
  ห้องสมุด เป็นต้น

  ^(1 และ 2) มูลค่าขายของหนังสือที่บริษัทฯ ผลิตเอง ในปี พ.ศ. 2552, 2551 และ 2550
  คิดเป็นร้อยละ 7.55, 6.92 และ 6.41 ของรายได้จากการขายตามลำดับ

  ³ รายได้กลุ่มวารสาร ได้แก่ รายได้จากการขายโฆษณา, การจัดงาน Electronic Grand
  Sale 2009, การจัดค่าย SE-ED Kiddy Camp, การจัดงานสัมมนาทางวิชาการ
  และขายสินค้าทางด้านเทคโนโลยี